recursal/SuperWikiNEXT-32B huggingface dataset:
Samsung Galaxy Note 10
Το **Samsung Galaxy Note 10** είναι έξυπνο τηλέφωνο (ακριβέστερα ένα φάμπλετ, δηλαδή συσκευή που συνδυάζει τα χαρακτηριστικά του έξυπνου τηλεφώνου και της ταμπλέτας) το οποίο σχεδιάζει, αναπτύσσει, παράγει και πωλεί η νοτιοκορεατική εταιρεία Samsung Electronics. Το Samsung Galaxy Note 10 αποτελεί μέρος της σειράς κινητών τηλεφώνων Samsung Galaxy Note. Το έξυπνο τηλέφωνο (μαζί με τις παραλλαγές του) παρουσιάστηκε δημόσια στις 7 Αυγούστου 2019. Είναι ο προκάτοχος του Samsung Galaxy Note 20 και ο διάδοχος του Samsung Galaxy Note 9. Στους μήνες που προηγήθηκαν διέρρευσαν πολλές λεπτομέρειες για τα χαρακτηριστικά του επερχόμενου κινητού.

Πέρα από την βασική έκδοση του κινητού, κυκλοφορούν και οι εξής παραλλαγές του κινητού: Samsung Galaxy Note 10+, Samsung Galaxy 5G και Samsung Galaxy Note 10 Lite (από το 2020). 

Το 2020 η Samsung Electronics παρουσίασε μια παραλλαγή μεσαίου εύρους του Samsung Galaxy Note, με τίτλο **Galaxy Note 10 Lite**. Το Galaxy Note 10 Lite έχει λιγότερες προδιαγραφές και χαρακτηριστικά.

Παραπομπές
----------

1. ↑  Rogerson, James. «Samsung Galaxy Note 10 release date, price, news and leaks». *TechRadar* (στα Αγγλικά). Ανακτήθηκε στις 5 Αυγούστου 2019.
2. ↑  Villas-Boas, Antonio. «Samsung's Galaxy Note 10 is being announced on August 7 — here's everything we've heard about it so far». *Business Insider*. Ανακτήθηκε στις 5 Αυγούστου 2019.
Το λαγουδάκι του Πάσχα
 καρτ ποστάλ
Το **λαγουδάκι του Πάσχα** είναι φολκλορική φιγούρα και ταυτόχρονα σύμβολο της άνοιξης σε πολλές βόρειες ευρωπαϊκές χώρες. Απεικονίζεται σαν λαγός που φορά ρούχα και κρατά πασχαλινά αυγά. Η ρίζες του βρίσκονται στην Λουθηρανή Γερμανία όπου κατά το έθιμο είχε το ρόλο του δικαστή και αξιολογούσε την συμπεριφορά των μικρών παιδιών κατά την αρχή των εορτών του Πάσχα. Εκτός από τα αυγά, συχνά κρατούσε καραμέλες και έφερνε παιχνίδια στα σπίτια των μικρών παιδιών, έθιμο παρόμοιο με αυτό του Άγιου Βασίλη την πρωτοχρονιά.

Συμβολισμοί
-----------

Κατά την αρχαιότητα, σύμφωνα με τα γραπτά των Πλίνιου, Πλούταρχου, Φιλόστρατου, και Αιλιανού , υπήρχε η αντίληψη ότι ο λαγός ήταν ερμαφρόδιτος. Επίσης οι λαγοί θεωρούνταν, όπως τα κουνέλια και τα αυγά, σύμβολα γονιμότητας. Κατά τους μεσαιωνικούς χρόνους, αποτελούσε δημοφιλές μοτίβο στην εκκλησιαστική τέχνη. Και αυτό διότι υπήρχε η αντίληψη ότι ο λαγός μπορούσε να αναπαραχθεί χωρίς την απώλεια της παρθενίας, (λόγω των εσφαλμένων ιατρικών γνώσεων της εποχής-φαινόμενο της πολλαπλής κύησης), με αποτέλεσμα να εμφανίζεται μερικές φορές, στα εικονογραφημένα εκκλησιαστικά χειρόγραφα, σε πίνακες της Παναγίας και του Χριστού καθώς και μαζί με την Αγία Τριάδα (μοτίβο οι τρεις λαγοί)[].

Λαγοί και Αυγά
--------------

Από τα πρώτα χριστιανικά χρόνια στις Ορθόδοξες εκκλησίες, υπήρχε το έθιμο της αποχής κατά τη διάρκεια της νηστείας της Σαρακοστής από τα αυγά. Για να τα διατηρήσει κανείς πρέπει να τα βράσει ή να τα ψήσει και να αρχίσει να τα καταναλώνει όταν η νηστεία τελειώσει. Πολλοί Χριστιανοί της Ανατολικής Ορθόδοξης Εκκλησίας έβαφαν τα αυγά τους κόκκινα σε αναγνώριση της σταυρικής Θυσίας( αίμα του Χριστού). Χρησιμοποιούσαν επίσης το πράσινο χρώμα (όπως το νέο φύλλωμα αναδύεται μετά το νεκρό χρόνο του χειμώνα). Μετέπειτα οι Προτεστάντες βράζοντας λουλούδια άλλαζαν το χρώμα των αυγών και διακοσμούσαν τα καλάθια και τις πιατέλες φέρνοντας έτσι την άνοιξη στα σπίτια τους. Σήμερα το έθιμο του Λαγού του Πάσχα υπάρχει σε πολλές Βόρειες Ευρωπαϊκές χώρες, στον Καναδά καθώς και στις Ηνωμένες Πολιτείες. Ο λαγός πριν το Πάσχα βάφει τα αυγά του κόκκινα και τα κρύβει στους κήπους ώστε τα παιδιά το πρωί της Λαμπρής παίζοντας να τα ψάξουν και να τα βρουν. Το έθιμο αυτό έχει ρίζες στην Λουθηρανή Γερμανία όπως το κατέγραψε ο Γερμανός γιατρός Γκέοργκ Φρανκ φον Φράνκεναου το 1678 στο βιβλίο του "de ovis paschalibus" (περί πασχαλινών αυγών) .

Παραπομπές
----------

1. ↑  Chapman, Chris (2004). «What does the Symbol Mean?». *Three Hares Project*. Ανακτήθηκε στις 20 Απριλίου 2014.
2. ↑  Franck von Franckenau, Georg (1682). *Disputatione ordinaria disquirens de ovis paschalibus / von Oster-Eyern*. Satyrae Medicae. XVIII. Heidelberg. σελ. 6. Ανακτήθηκε στις 18 Ιουλίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λαγουδάκι του Πάσχα** |
Στην ελληνική μυθολογία η **Σαλμακίδα** ήταν μία Νύμφη (πιο συγκεκριμένα μια Ναϊάδα) από τη Καρία, περιοχή της νότιο-δυτικής Μ. Ασίας.

Η πανέμορφη Σαλμακίδα, μόλις αντίκρισε τον Ερμαφρόδιτο, τον ερωτεύτηκε κεραυνοβόλα. Αφού ντύθηκε και στολίστηκε, εμφανίστηκε σε όλο της το μεγαλείο στον θεϊκό νέο και τού ζήτησε να σμίξει μαζί της. Αυτός όμως αντιστάθηκε και απέρριψε τις προτάσεις της. Όταν ο νεαρός νόμισε πως έμεινε μόνος, γδύθηκε και βούτηξε στα καθαρά νερά της λίμνης. Η Νύμφη, που παραφύλαγε κρυμμένη, δεν μπόρεσε ν' αντισταθεί στη θέα τού γυμνού του σώματος. Όρμησε στα νερά και άρχισε να αγκαλιάζει και να φιλά τον νέο. Αυτός αντιστάθηκε, μα η Νύμφη τον έσφιξε με όλη της τη δύναμη, προσευχήθηκε στον Δία και τού ζήτησε να μη χωριστεί ποτέ από τον αγαπημένο της. Ο Δίας άκουσε την προσευχή της και ένωσε τα δυο κορμιά σ' ένα. Η Νύμφη και ο Ερμαφρόδιτος από τότε αποτελούν ένα πρόσωπο και ένα σώμα, που είναι αρσενικό και θηλυκό ταυτόχρονα.

Πηγές
-----

* Binder, Carsten (Kiel). "*Salmacis*." Brill’s New Pauly. Antiquity volumes edited by: Hubert Cancik and Helmuth Schneider. Brill Online, 2013. Reference. 04 August 2013

Εξωτερικοί σύνδεσμοι
--------------------

* Salmacis : Naiad Nymph of Halicarnassus in Caria - theoi.com
* The Salmakis Fountain : University of Southern Denmark
Συντεταγμένες: 37°42′39.59″N 23°30′47.91″E﻿ / ﻿37.7109972°N 23.5133083°E﻿ / 37.7109972; 23.5133083

Το **Μεγαλοχώρι** ή **Μύλος** είναι χωριό που βρίσκεται στα βόρεια παράλια του νησιού Αγκίστρι του Αργοσαρωνικού. Είναι η πρωτεύουσα του νησιού και ο μεγαλύτερος οικισμός του. Είναι φυσικό λιμάνι, όπου δένουν τα "ιπτάμενα δελφίνια" που έρχονται από τον Πειραιά και μαρίνα ανεφοδιασμού για τα πλοία. Η ονομασία Μύλος προήλθε από τον ανεμόμυλο που βρίσκεται στην άκρη του χωριού. Διαθέτει βοτσαλωτή παραλία με καταγάλανα κρυστάλλινα νερά καθώς και ξενοδοχειακές μονάδες, ενοικιαζόμενα δωμάτια και πολλά κέντρα εστίασης (ουζερί, εστιατόρια). Σύμφωνα με το σχέδιο Καλλικράτης, μαζί με τα Λιμενάρια και τη Σκάλα αποτελούν το Δήμο Αγκιστρίου και σύμφωνα με την απογραφή του 2011 έχει πληθυσμό 566 κατοίκους. Το 1835 ορίστηκε ως έδρα του νεοσυσταθέντα δήμου Αγκιστρίου που ανήκε στον τότε νομό Αττικής και Βοιωτίας.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑  «ΕΠΙΣΗΜΗ ΙΣΤΟΣΕΛΙΔΑ ΤΟΥ ΑΓΚΙΣΤΡΙΟΥ, Μεγαλοχώρι». *www.agistri-island.gr*. Ανακτήθηκε στις 17 Μαρτίου 2018.
3. ↑  «Απογραφή Πληθυσμού-Κατοικιών 2011» (PDF). Αρχειοθετήθηκε (PDF) από το πρωτότυπο στις 17 Μαΐου 2017. Ανακτήθηκε στις 17 Μαρτίου 2018.
4. ↑  «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 17 Μαρτίου 2018.

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Αγκιστρίου |
| --- |
|  |
| 
* Λιμενάρια
* Μεγαλοχώρι
* Σκάλα
 |
|  |
| 
* Έδρα: Μεγαλοχώρι
 |

 |
*Τζόντζου μπίμπιμπαπ*
Το **μπίμπιμπαπ** (bibimbap, Χανγκούλ: 비빔밥) είναι ένα δημοφιλές πιάτο της Κορέας. Η λέξη σημαίνει κυριολεκτικά "μεικτό ρύζι". Το μπίμπιμπαπ σερβίρεται σε ένα ζεστό μπολ με λευκό ρύζι και ολοκληρώνεται με *νάμουλ* (τσιγαριστά και ωριμασμένα λαχανικά) και *γκότσουτζανγκ* (πάστα με τσίλι). Το τηγανητό αβγό και το κομμένο σε φέτες κρέας είναι συχνές προσθήκες. Τα συστατικά πρέπει να ανακατευθούν καλά. Σερβίρεται είτε ζεστό είτε κρύο.

Παραλλαγή
---------

Μια παραλλαγή αυτού του πιάτου είναι το *ντόλσοτ μπίμπιμπαπ,* όπου το *ντόλσοτ* σημαίνει "πέτρινη κατσαρόλα" και σερβίρεται σε ένα πολύ ζεστό πέτρινο μπολ με ένα μαγειρεμένο αβγό. Το κύπελλο είναι τόσο ζεστό ώστε το τσιτσιρίζει για λεπτά. Πριν το ρύζι τοποθετηθεί στο δοχείο, το κάτω μέρος του μπολ επικαλύπτεται με σησαμέλαιο.

Δείτε επίσης
------------

* Χαττζεσαμπάπ
* Νουρουνγκτζί

Εξωτερικοί σύνδεσμοι
--------------------

* Recipe for vegetarian Bibimbab
* A step by step guide to making Bibimbap - comic style
* Bibimbap - Official Seoul City Tourism[*νεκρός σύνδεσμος*]

Άλλοι σύνδεσμοι
---------------

* korea.net
* KOREA-ELLADA.blogspot.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2013000246

 |

 |
Κοντινή άποψη άνθους της κρεπ-μυρτιάς.
Λαγερστροιμία η ινδική *(Lagerstroemia indica)* — Μουσείο Τουλούζης.
Η **Λαγερστροιμία η ινδική** *(Lagerstroemia indica)*, (κοινώς **κρεπ μυρτιά**) είναι ένα είδος του γένους Λαγερστροιμία *(Lagerstroemia)*, στην οικογένεια Λυθροειδή *(Lythraceae)*.

Από την Κίνα, την Κορέα, την Ιαπωνία και την ινδική υποήπειρο η Λαγερστροιμία η ινδική, είναι συχνά πολυ-βλαστική, φυλλοβόλο δένδρο ευρείας εξάπλωσης, με επίπεδη κορυφή, στρογγυλεμένη, ή ακόμα και σε σχήμα ακίδας εμφάνιση. *( spike shaped open habit)*. Φυτεύεται σε ηλιόλουστες θέσεις ή κάτω από άλλα δέντρα, είναι ένας δημοφιλής θάμνος φωλιάσματος για ωδικά πτηνά και τρωγλοδύτες.

Ο φλοιός έχει ένα σημαντικό χαρακτηριστικό, είναι λείος, ροζ-γκρι και με στίγματα, τα οποία εκπίπτουν κάθε χρόνο. Τα φύλλα επίσης εκπίπτουν κάθε χειμώνα, μετά από μια θεαματική παράσταση εναλλαγής χρωμάτων, και τα γυμνά κλαδιά βγάζουν νέα φύλλα νωρίς την άνοιξη. Τα φύλλα είναι μικρά, λεία στις άκρες, κυκλικού ή οβάλ σχήματος. Έχουν χρώμα σκούρο πράσινο που αλλάζει σε κίτρινο, πορτοκαλί και κόκκινο το φθινόπωρο.

Τετραμερές άνθος *(Ludwigia octovalvis)* όπου φαίνονται τα πέταλα και τα σέπαλα.
Τα άνθη, σε διαφορετικά δέντρα, είναι λευκά, ροζ, βιολετί, μωβ, ιόχρωα ή πορφυρά με πτυχωτά πέταλα, σε ανθήλες *(panicles)* έως 9 εκατοστά.

Η Λαγερστροιμία η ινδική είναι ανθεκτική στον παγετό, προτιμά τις ηλιόλουστες θέσεις αναπτύσσεται έως τα 6 μέτρα (20 πόδια) ύψος, με την εξάπλωσή του να φτάνει άλλα 6 μέτρα (20 πόδια) σε πλάτος.

Πολλές υβριδικές ποικιλίες έχουν αναπτυχθεί μεταξύ των *L. indica* και *L. faueri*

Η ποικιλία "Dynamite" ("Δυναμίτης") της κρεπ μυρτιάς.

Σημειώσεις
----------

1. ↑   Τα πέταλα (φυτολογία), είναι τροποποιημένα φύλλα τα οποία περιβάλλουν τα αναπαραγωγικά μέρη των λουλουδιών (βλέπε σχετική φωτογραφία).
2. ↑   Μια ανθήλη είναι μια πολύ-διακλαδισμένη ταξιανθία.

Παραπομπές
----------

1. ↑  Hickey, M.· King, C. (2001). *The Cambridge Illustrated Glossary of Botanical Terms*. Cambridge University Press.

Δείτε επίσης
------------

* Κοιλρευτερία η θυσανώδης *(Koelreuteria paniculata)*
* Λαγερστροιμία η μεγαλοπρεπής *(Lagerstroemia speciosa)*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λαγερστροιμία η ινδική** |

* (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85033764

 |

 |
Σαλάχι
Το **σαλάχι** ή σελάχι είναι η κοινή ονομασία των είδων χονδριχθύων που ανήκουν στην υπερτάξη **βατοειδή**. Τα βατοειδή περιλαμβάνουν 500 είδη σε 13 οικογένειες. Είναι συγγενικά με τους καρχαρίες. Χαρακτηρίζονται από τα μεγάλα θωρακικά πτερύγιά τους.

Τα σαλάχια φτάνουν σε μεγάλο βάθος, βρίσκονται σχεδόν σε όλες τις θάλασσες. Το σώμα τους είναι ατρακτοειδές και φέρει μεγάλα πτερύγια που τα βοηθούν με διάφορες κυματοειδείς κινήσεις να κολυμπούν και να ελίσσονται πολύ γρήγορα. Είναι πεπιεσμένα στην κοιλιά και ο σκελετός τους είναι χόνδρινος. 

Τα πτερύγια του σαλαχιού ενώνονται με το κεφάλι, ενώ το στόμα του βρίσκεται στο μέρος της κοιλιάς, έχει σχήμα εγκάρσιας τομής. Τα δόντια του είναι πριονωτά. Το δέρμα της ράχης είναι σκληρό μοιάζοντας με αυτό των καρχαριοειδών, είναι δε χρώματος γκρίζου, κιτρινωπού ή ελαιοπράσινου, φέρει δε σε ορισμένα είδη και κηλίδες.

Η όσφρηση και η όρασή του είναι εξαιρετικά αναπτυγμένες. Τα μάτια του βρίσκονται στη ράχη, ενώ σε ορισμένα είδη είναι τοποθετημένα πλευρικά στο κεφάλι, το οποίο καταλήγει σε ένα στρογγυλεμένο ρύγχος.
Η αφή του βρίσκεται σε όλη την επιφάνεια του σώματος.
Το σαλάχι έχει φάρυγγα και οισοφάγο μυώδεις και ισχυρούς. Το στομάχι του είναι σε σχήμα θυλάκου ενώ το έντερο του είναι μικρό σε μήκος και ευθύγραμμο.
Το άκρο του σώματός του καταλήγει σε μακριά ουρά που μοιάζει με μαστίγιο, η άκρη της οποίας σε αρκετά είδη έχει δηλητήριο και σε μερικά ηλεκτρισμό. Αποτελεί ισχυρό όπλο αλλά και όργανο αναπαραγωγής.

Το μήκος και το βάρος τους ποικίλει ανάλογα με το είδος και φτάνει τα 7,6 μέτρα και τα 1.300 κιλά για το σαλάχι μάντα, το μεγαλύτερο σαλάχι. Πολλαπλασιάζονται με αβγά που γονιμοποιούνται μέσα στο σώμα του θηλυκού και παραμένουν εκεί μέχρι την επώαση, μετά 5-12 μήνες, ανάλογα με το περιβάλλον. Τα μικρά σαλάχια βγαίνουν τότε ζωντανά από το σώμα του θηλυκού.

Τα σαλάχια είναι σαρκοφάγα και επιτίθενται σε κοπάδια ψαριών τρώγοντας μεγάλες ποσότητες. Μερικά είδη θεωρούνται επικίνδυνα για τον άνθρωπο.

Τα σαλάχια ψαρεύονται για τη σάρκα των πτερυγίων τους , που είναι εξαιρετικά εύγευστη, αλλά και για το δέρμα τους, ενώ απο το συκώτι τους εξάγεται έλαιο πλούσιο σε βιταμίνη D.

Δείτε επίσης
------------

* Αλιεία
* Κατάλογος ελληνικών αλιευμάτων

Εξωτερικοί σύνδεσμοι
--------------------

* Πολυμέσα σχετικά με το θέμα  Batoidea στο Wikimedia Commons
* Λεξιλογικός ορισμός του σαλάχι  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85111253
* GND: 4613930-8
* NDL: 00561770

 |

 |
Η **Ελληνική Επιτροπή Ναυτιλιακής Συνεργασίας του Λονδίνου** (GSCC: Greek Shipping Co-operation Committee) είναι ανεξάρτητη ένωση μελών της ελληνικής εφοπλιστικής και ναυτιλιακής κοινότητας του Λονδίνου που ιδρύθηκε το 1935 με σκοπό την ανάπτυξη της ελληνικής ναυτιλίας και την προστασία των συμφερόντων αυτής. Σημαντικό ρόλο στην ίδρυσή της είχε ο Μανώλης Κουλουκουντής.

Η αφορμή για την ίδρυση της Επιτροπής ήταν τα υψηλά επασφάλιστρα που επέβαλλαν οι ασφαλιστές του Λονδίνου. Σταδιακά, όμως, η Επιτροπή ανέλαβε πιο καίριο ρόλο και σήμερα αποτελεί ένα από τα σημαντικότερα συλλογικά όργανα της ελληνικής ναυτιλίας. 

Το 2021 απονεμήθηκε στην Επιτροπή το Βραβείο Ευκράντη για τη συμβολή της στη Διεθνή Προβολή της Ελληνικής Ναυτιλίας.

Σήμερα πρόεδρος της Επιτροπής είναι ο Χαράλαμπος Φαφαλιός ενώ κατά το παρελθόν έχουν περάσει από τη θέση του προέδρου οι Γιάννης Κ. Καρράς, Χαράλαμπος Σιμόπουλος, Ιωάννης Χατζηπατέρας κ.α.

Παραπομπές
----------

1. ↑  Charalambis, Dimitris (2004). *Recent Social Trends in Greece, 1960-2000*. McGill-Queen's University Press. σελ. 418.
2. ↑  «The London-based Greek Shipping Co-operation Committee: A paradigm of collective action in the shipping sector, 1930–1950». *International Journal of Maritime History* **30** (2). 2. .
3. ↑  «Manuel E. Kulukundis». greekshippinghalloffame. Ανακτήθηκε στις 24 Μαρτίου 2024.
4. 1 2  «Committee Λονδίνου: Βραβείο για τη συλλογική φωνή των Ελλήνων του City». Ναυτικά Χρονικά. Ανακτήθηκε στις 24 Μαρτίου 2024.
5. ↑  «Φαφαλιός: Επανεξελέγη για 6η φορά πρόεδρος της Ελληνικής Επιτροπής Ναυτιλιακής Συνεργασίας του Λονδίνου – Committee». newmoney. Ανακτήθηκε στις 24 Μαρτίου 2024.
Ο **Γιάννης Πρωτούλης** (Αθήνα, 1977) είναι Έλληνας πολιτικός. Διετέλεσε βουλευτής με το ΚΚΕ από το 2007 μέχρι το 2012, ενώ από το 2014 δραστηριοποιείται στην τοπική αυτοδιοίκηση. Επιπλέον υπήρξε γραμματέας της ΚΝΕ από το 2007 έως το 2011.

Βιογραφία και πολιτική σταδιοδρομία
-----------------------------------

Ο Πρωτούλης είναι απόφοιτος Λυκείου και πέρα από την ελληνική ομιλεί και την αγγλική γλώσσα. Μέλος της ΚΝΕ από το 1992, διετέλεσε κατά τα μαθητικά του χρόνια μέλος του συντονιστικού των σχολείων της Δυτικής Αθήνας. Αργότερα εργάστηκε ως οικοδόμος, ενώ αναδείχτηκε μέσα από τον συνδικαλιστικό κλάδο του επαγγέλματος ως μέλος του προεδρείου του Συνδικάτου Οικοδόμων Αθήνας (1999-2001) και κατόπιν, επί σειρά ετών, μέλος της διοίκησης του Εργατικού Κέντρου Αθήνας, καθώς και στέλεχος του ΠΑΜΕ.

Τον Μάρτιο του 2007, και ενώ νωρίτερα υπήρξε μέλος του κεντρικού συμβουλίου της ΚΝΕ, εξελέγη γραμματέας της οργάνωσης αντικαθιστώντας τον Θέμη Γκιώνη μετά από εισήγηση της ηγεσίας του ΚΚΕ. Ήταν το νεότερο ηλικιακά στέλεχος που καταλάμβανε τη συγκεκριμένη θέση.

Στις εκλογές του Σεπτεμβρίου του 2007, ο Πρωτούλης εκλέχθηκε βουλευτής στην Β΄ Αθηνών και ήταν το νεότερο σε ηλικία μέλος εκείνου του Κοινοβουλίου. Στο 18ο Συνέδριο του ΚΚΕ που πραγματοποιήθηκε το Φεβρουάριο του 2009 ψηφίστηκε μέλος της Κεντρικής Επιτροπής του κόμματος. Επανεξελέγη βουλευτής στις εκλογές του 2009, ενώ το 2012 τοποθετήθηκε στο ψηφοδέλτιο Επικρατείας σε μη εκλόγιμη θέση. 

Το 2014 εξελέγη περιφερειακός σύμβουλος Αττικής με τη Λαϊκή Συσπείρωση. Το 2019 ήταν υποψήφιος περιφερειάρχης Αττικής με τη Λαϊκή Συσπείρωση στις αυτοδιοικητικές εκλογές, όπου κατετάγη τέταρτος με ποσοστό 8,28%.

Στις 27 Νοεμβρίου 2019, κατά τη διάρκεια συνεδρίασης του περιφερειακού συμβουλίου Αττικής, και μετά από έντονη λεκτική αντιπαράθεση με εκατέρωθεν ύβρεις με τον επικεφαλής της παράταξης Δημιουργία, Θάνο Τζήμερο, ο Πρωτούλης κινήθηκε απειλητικά προς τον Τζήμερο φτύνοντάς τον και λερώνοντάς τον με καφέ προτού συγκρατηθεί από τους παρευρισκομένους.

Παραπομπές
----------

1. 1 2 3 4  Μαργαρίτα Τόγια (επιμ.), *Έλληνες βουλευτές και ευρωβουλευτές*, Βουλή των Ελλήνων, Αθήνα, Αύγουστος 2009, σελ. 123.
2. ↑  Σταυρόπουλος, Λ. (18 Μαρτίου 2007). «Την πλήρωσε ο Γραμματέας». *tovima.gr*. Το Βήμα Online. Ανακτήθηκε στις 29 Νοεμβρίου 2019.
3. ↑  «Γιάννης Πρωτούλης». *rizospastis.gr*. Ριζοσπάστης. 18 Μαΐου 2019. Ανακτήθηκε στις 29 Νοεμβρίου 2019.
4. ↑  «Περιφέρεια Αττικής | Περιφερειακές εκλογές – Μάιος 2019». *ekloges.ypes.gr*. Αρχειοθετήθηκε από το πρωτότυπο στις 20 Ιουνίου 2019. Ανακτήθηκε στις 28 Νοεμβρίου 2019.
5. ↑  «Βίντεο από τον πρωτοφανή καβγά Τζήμερου-Πρωτούλη στο Περιφερειακό Συμβούλιο». *Έθνος*. 28 Νοεμβρίου 2019. Ανακτήθηκε στις 28 Νοεμβρίου 2019.
To **Asp.Net** είναι προγραμματιστικό περιβάλλον της εταιρείας Microsoft που δημιουργήθηκε για διαδικτυακό προγραμματισμό για την δημιουργία δυναμικών ιστοσελιδών στο διαδίκτυο. Αναπτύχθηκε από την Microsoft για να δώσει την δυνατότητα σε προγραμματιστές να δημιουργήσουν ιστοσελίδες, διαδικτυακές εφαρμογές και διαδικτυακές υπηρεσίες.

Δημιουργήθηκε τον Ιανουάριο του 2002 με την έκδοση 1.0 και είναι ο διάδοχος της τεχνολογίας Active Server Pages (ASP). Το ASP.NET δημιουργήθηκε με την (CLR) δίνοντας την ικανότητα στους προγραμματιστές να γράψουν την ASP.NET με οποιαδήποτε υποστηριζόμενη .NET γλώσσα. Η επέκταση ASP.NET SOAP επιτρέπει τους χρήστες της γλώσσας να κάνουν μηνύματα στην SOAP γλώσσα. To 2014 η Microsoft άρχισε να διαθέτει το περιβάλλον .ΝΕΤ ως ανοικτό-κώδικα υπό την άδεια Apache 2.0.

Σημειώσεις
----------

1. ↑
2. ↑  «ASP.NET is part of a great open source .NET community». Microsoft. 14 Μαΐου 2013.
Η **Μαρία Μπέικου** (1925 -2011) ήταν μέλος του ΚΚΕ, αντιστασιακή με το ΕΑΜ-ΕΛΑΣ, μαχήτρια του ΔΣΕ και υπήρξε εκφωνήτρια του ελληνόφωνου σταθμού της Μόσχας «Εδώ Μόσχα».

Βιογραφικό
----------

Η Μαρία Μπέικου (πατρικό όνομα Φέρλα) γεννήθηκε στην Ιστιαία της Εύβοιας το 1925. Από τα γυμνασιακά της χρόνια εντάχθηκε στην ΕΠΟΝ και το 1943 ήλθε στην Αθήνα για να σπουδάσει στην Ιατρική Σχολή του Πανεπιστημίου Αθηνών. Οι σπουδές της όμως στην Ιατρική Σχολή διακόπηκαν εξαιτίας του πολέμου και στη συνέχεια η νεαρή φοιτήτρια κατατάχτηκε στον ΕΛΑΣ. Στην εαμοκρατούμενη Ευρυτανία γνώρισε τον σύντροφό της Γεωργούλα Μπέικο, υψηλόβαθμο στέλεχος του ΕΑΜ, και παντρεύτηκαν το 1945. 
Πολέμησε στις τάξεις της ΧΙΙΙης Μεραρχίας του ΕΛΑΣ και μετά τη Συνθήκη της Βάρκιζας βρέθηκε με τον ΕΛΑΣ στα Τρίκαλα. Ο άντρας της Γ. Μπέικος συλλαμβάνεται και φυλακίζεται το 1946, ενώ, ή ίδια καταφέρνει να ξεφύγει και να βρεθεί στις περιοχές που δρούσε ο Δημοκρατικός Στρατός Ελλάδας (ΔΣΕ).

Στον εμφύλιο πόλεμο εντάχθηκε στο ΔΣΕ Ρούμελης στην 2η Μεραρχία του Διαμαντή. Τον Μάρτιο του 1949 πήγε στο Γράμμο για την Πανελλαδική Συνδιάσκεψη Γυναικών και παρέμεινε εκεί. Πολέμησε το καλοκαίρι του 1949 στο κύκνειο άσμα του ΔΣΕ στο Γράμμο και στο Βίτσι.
Όταν ο ΔΣΕ ηττήθηκε πέρασε στη Σοβιετική Ένωση στην Τασκένδη και αργότερα το 1952 πήγε στη Μόσχα και εργάστηκε στο ραδιοφωνικό σταθμό. Παράλληλα σπούδασε στο Ινστιτούτο Κινηματογραφίας της Μόσχας, όπου γνώρισε τον συμφοιτητή της τότε Αντρέι Ταρκόφσκι.

Ξαναβρέθηκε με τον άντρα της το 1961 όταν εκείνος πήγε στη Μόσχα με διαπίστευση της εφημερίδας Αυγή.

Η Μπέικου επέστρεψε στην Ελλάδα το 1975, μετά το θάνατο του συζύγου της στη Μόσχα, και εργάστηκε ως μεταφράστρια στη Μεγάλη Σοβιετική Εγκυκλοπαίδεια, στην εφημερίδα *Έθνος*, ενώ ταυτόχρονα εργάστηκε για τη μετάκληση σημαντικών σοβιετικών καλλιτεχνών στην Ελλάδα.

Πέθανε στην Αθήνα στις 2011.

Εργογραφία
----------

* Αφού με ρωτάτε, να θυμηθώ... Καστανιώτης 2010
* Мария Бейку // Кино-Театр.ру
* [:ru:Убийцы (фильм, 1956)| ]]

Παραπομπές σημειώσεις
---------------------

1. ↑  Μαρία Μπέικου: Καλά Χριστούγεννα από το Ράδιο Μόσχα!
2. ↑  Ο Θόδωρος Τερζόπουλος για την αγωνίστρια Μαρία Μπέικου
3. ↑  Έφυγε από τη ζωή η αντιστασιακή μαχήτρια Μαρία Μπέικου
4. ↑  Βιογραφικό στις εκδόσεις Καστανιώτης
Η **195 Μοίρα Πολλαπλών Εκτοξευτών Πυραύλων** (193 ΜΠΕΠ) είναι μονάδα πυροβολικού του Ελληνικού Στρατού. Η 193 ΜΠΕΠ υπάγεται στη Διοίκηση Πυροβολικού της 1ης Στρατιάς.

Η μονάδα διαθέτει εκτοξευτές του πυραυλικού συστήματος MLRS. Αξιοσημείωτο είναι ότι το 2009 πραγματοποιήθηκε πρότυπη άσκηση εξομοίωσης συνθηκών πραγματικής μάχης.

Ιστορία
-------

Η 193 Μοίρα Πολλαπλών Εκτοξευτών Πυραύλων συγκροτήθηκε το 1959 ως 193 Μοίρα Βαρέως Πυροβολικού με έδρα τη Λάρισα και πρώτο διοικητή τον Αντισυνταγματάρχη Μανωλαράκη και έδρα το στρατόπεδο Μπουγά στη Λάρισα. Το 1960 μετασταύθμευσε στο στρατόπεδο Καπετάν Άγρα στα Γιαννιτσά και ανέλαβε τακτικό πυρηνικό ρόλο. Το 1994 παρέλαβε τους πρώτους εκτοξευτές MLRS με διοικητή τον Αντισυνταγματάρχη (ΠΒ) Γεώργιο Φιλιπαίο. Το Μάρτιο του 1996 πραγματοποιήθηκε η πρώτη βολή με το πυραυλικό σύστημα MLRS. Έως το 2013, η 193 ΜΠΕΠ μαζί με τις 194 ΜΠΕΠ και 165 ΜΠΕΠ, συγκροτούσε το 1ο Σύνταγμα Πυροβολικού (1ο ΣΠΒ). Με την αναδιάρθρωση του Ελληνικού Στρατού το 2013, η 193 ΜΠΕΠ, όπως και οι υπόλοιπες μονάδες που συγκροτούσαν το 1ο ΣΠΒ, υπάγεται πλέον στη Διοίκηση Πυροβολικού της 1ης Στρατιάς (ΔΠΒ/1η Στρατιά).

Έμβλημα
-------

Το έμβλημα της 193 Μοίρας Πολλαπλών Εκτοξευτών Πυραύλων αποτελείται από ένα MLRS και ήλιο της Βεργίνας με φόντο την ελληνική σημαία. Στην κορυφή του θυρεού υπάρχει το ρητό *ΑΜΕΣ ΔΕ Γ' ΕΣΣΟΜΕΣΘΑ ΠΟΛΛΩ ΚΑΡΡΟΝΕΣ* (Εμείς όμως θα γίνουμε καλύτεροι).

Διάρθρωση
---------

Η επιχειρησιακή διάρθρωση της 193 ΜΠΕΠ είναι η εξής:

* 193 ΜΠΕΠ
	+ A΄ Πυροβολαρχία - (Α/Π)
	+ B΄ Πυροβολαρχία - (Β/Π)
	+ Γ΄ Πυροβολαρχία - (Γ/Π)
	+ Πυροβολαρχία Διοικήσεως (Π/Δ)

Παραπομπές
----------

1. 1 2  Ε.Σ. και Νέα Δομή Δυνάμεων: Ο «Μεγάλος Ασθενής» αναζητά θεραπεία komotinipress.gr
2. ↑  Κωδικός: «Ο πόλεμος» enet.gr
3. ↑  Επέτειος 20 χρόνων επιχειρησιακής ετοιμότητας της 193 ΜΠΕΠ-MLRS[*νεκρός σύνδεσμος*] parapolitika.gr

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.
Ο  **Παύλος (*Λάκης*) Εμμανουηλίδης** (Αθήνα, 1929 - ;) ήταν Έλληνας διεθνής ποδοσφαιριστής που αγωνιζόταν στη θέση του επιθετικού, ο οποίος έχει μείνει γνωστός για την ταχύτητά του, καθώς θεωρούταν στην εποχή του ως ο γρηγορότερος ακραίος επιθετικός.

Σταδιοδρομία
------------

### Σε συλλογικό επίπεδο

Ξεκίνησε το ποδόσφαιρο από τα «τσικό» της ΑΕΚ και το 1947 προωθήθηκε στην πρώτη ομάδα του συλλόγου, όταν σε ηλικία 18 ετών καθιερώθηκε ως δεξιός ακραίος επιθετικός. Συμπαίκτες του την εποχή εκείνη υπήρξαν, μεταξύ άλλων, οι Κλεάνθης Μαρόπουλος, Γιάννης Κανάκης, Γουίλιαμ Αρβανίτης, Κώστας Νεστορίδης, Ανδρέας Σταματιάδης, Κώστας Πούλης, Στέλιος Σεραφείδης και Γιώργος Πετρίδης, ενώ στη δωδεκαετή παρουσία του στους «κιτρινόμαυρους» κατέκτησε τρία κύπελλα Ελλάδας (1949, 1950, 1956).

Το 1958 αντιμετώπισε ένα πρόβλημα υγείας, με αποτέλεσμα να παραμείνει εκτός αγωνιστικής δράσης για αρκετά μεγάλο χρονικό διάστημα. Μετά την επιστροφή του στην ενεργό δράση μεταγράφηκε στην Παναχαϊκή, όπου και έκλεισε τη σταδιοδρομία του.

### Στις εθνικές ομάδες

Αγωνίστηκε 12 φορές στην εθνική Ελλάδας, σημειώνοντας τρία τέρματα. Το ντεμπούτο του πραγματοποιήθηκε στις 13 Δεκεμβρίου 1950 στην εντός έδρας αναμέτρηση με τη Γαλλία (B'), στο πλαίσιο του «Κυπέλλου Φιλίας Ανατολικής Μεσογείου», υπό τις οδηγίες του Κώστα Νεγρεπόντη. Υπήρξε επίσης μέλος της ολυμπιακής εθνικής ομάδας που συμμετείχε στην Ολυμπιάδα του Ελσίνκι το 1952.

Τίτλοι
------

* Κύπελλα Ελλάδας: 3 (1948-49, 1949-50, 1955-56)

Παραπομπές
----------

1. ↑  Ο ταχύτερος Έλληνας εξτρέμ, www.hoa.gr
2. ↑  Ελλάδα - Β' Γαλλίας 13-12-1950, www.epo.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Λάκης Εμμανουηλίδης στο aekpedia
* Η καριέρα του Λάκη Εμμανουηλίδη στο soccerway
* Το προφίλ του Λάκη Εμμανουηλίδη στο transfermarkt
* Ο Λάκης Εμμανουηλίδης στην ΕΣΟΑ, www.hoa.gr
Το καυτό μέταλλο πλινθώματος καθώς φορτώνεται σε ένα σφυρί.
Ένα μπιλιάρδο σε σφυρηλατημένο πιεστήριο ανοιχτού τύπου
Η **σφυρηλάτηση** είναι μια διαδικασία κατασκευής που περιλαμβάνει τον σχηματισμό και την διαμόρφωση του μετάλλου μέσω συμπιεστικών δυνάμεων. Τα χτυπήματα γίνονται με ένα σφυρί (συχνά ένα σφυρί ισχύος). Η σφυρηλάτηση ταξινομείται ανάλογα με την θερμοκρασία στην οποία εκτελείται : κρύα ή θερμή σφυρηλάτηση. Στην δεύτερη, το μέταλλο θερμαίνεται, συνήθως σε σφυρήλατο. Τα σφυρηλατημένα μέρη κυμαίνονται σε βάρος από ένα κιλό έως εκατοντάδες τόνους. Τα παραδοσιακά μεταλλικά προϊόντα ήταν μαγειρικά σκεύη, εργαλεία χειρός, όπλα, κύμβαλα και κοσμήματα. Από την Βιομηχανική Επανάσταση, τα σφυρηλατημένα προϊόντα χρησιμοποιούνται ευρέως σε μηχανισμούς και μηχανήματα όπου ένα συστατικό απαιτεί υψηλή αντοχή. Τέτοια σφυρήλατα προϊόντα συνήθως απαιτούν περαιτέρω επεξεργασία (όπως μηχανική κατεργασία) για να επιτευχθεί ένα ολοκληρωμένο προϊόν. Σήμερα η σφυρηλάτηση θεωρείται μια σημαντική παγκόσμια βιομηχανία.

Παραπομπές
----------

1. ↑  Degarmo, p. 389
2. ↑  «Heavy Manufacturing of Power Plants - World Nuclear Association». *www.world-nuclear.org*. Ανακτήθηκε στις 24 Μαΐου 2021.
3. ↑  «History of Forgings». *All Metals & Forge Group* (στα Αγγλικά). 22 Ιανουαρίου 2013. Ανακτήθηκε στις 24 Μαΐου 2021.

Βιβλιογραφία
------------

* Degarmo, E. Paul· Black, J. T.· Kohser, Ronald A. (2011). *Materials and Processes in Manufacturing* (11th έκδοση). Wiley. ISBN 978-0-470-92467-9.
* Doege, E.; Behrens, B.-A.: *Handbuch Umformtechnik: Grundlagen, Technologien, Maschinen* (in German), 2nd Edition, Springer Verlag, 2010, (ISBN 978-3-642-04248-5)
* Ostermann, F.: *Anwendungstechnologie Aluminium* (in German), 3rd Edition, Springer Verlag, 2014, (ISBN 978-3-662-43806-0)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σφυρηλάτηση** |

* Glossary of Forging Terms and Definitions
* Evidences of Forging History

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85050766
* GND: 4052913-7
* BNF: cb131629735 (data)
* NDL: 00572707
* NKC: ph254887

 |

 |
Ο **Ίβιτσα Ντάσιτς** (σερβ. *Ивица Дачић*, 1 Ιανουαρίου 1966) είναι Σέρβος πολιτικός, υπηρεσιακός πρωθυπουργός της Σερβίας από τις 20 Μαρτίου 2024, υπουργός Εξωτερικών από το 2022 καθώς και πρόεδρος του Σοσιαλιστικού Κόμματος της Σερβίας(ΣΚΣ). Διατέλεσε ξανά πρωθυπουργός από τις 27 Ιουλίου 2012 τον Απρίλιο του 2014, όταν τον διαδέχτηκε ο Αλεξάνταρ Βούτσιτς και υπηρεσιακός το 2017, ως τις 29 Ιουνίου, οπότε νέα πρωθυπουργός έγινε η Άνα Μπρνάμπιτς. Ήταν ξανά υπουργός Εξωτερικών από το 2014 έως το 2020.

Βιογραφικό
----------

Γεννήθηκε το 1966 στο Πρίζρεν του Κοσσυφοπεδίου, στη Γιουγκοσλαβία. Σπούδασε Πολιτικές Επιστήμες.

Το 1990 ήταν ο πρώτος πρόεδρος της Νεολαίας του Σοσιαλιστικού Κόμματος υπό τον Σλόμπονταν Μιλόσεβιτς. Υπήρξε επίσης βουλευτής του ΣΚΣ, επικεφαλής της Δημοτικής Επιτροπής του ΣΚΣ στο Βελιγράδι, αντιπρόεδρος του κόμματος την περίοδο 2000-2003. Το Δεκέμβριο του 2006 εξελέγη Πρόεδρος του ΣΚΣ. Ως Πρόεδρος του ΣΚΣ ο Ντάσιτς ανέλαβε να στρέψει το κόμμα του στο φιλοευρωπαϊκό πολιτικό μπλοκ και στη δυτική σοσιαλδημοκρατία και να συνεργαστεί με τον Μπόρις Τάντιτς, εγκαταλείποντας τις θέσεις του Σλόμπονταν Μιλόσεβιτς. Για το λόγο αυτό θεωρήθηκε προδότης από πολλούς οπαδούς του Μιλόσεβιτς.

Τον Ιούλιο του 2008 με τον σχηματισμό κυβέρνησης υπό τον πρωθυπουργό Μίρκο Τσβέτκοβιτς, ο Ντάσιτς ανέλαβε τις θέσεις του Αντιπροέδρου και του Υπουργού Εσωτερικών.

Τον Μάιο του 2011 δήλωσε πως πλέον δεν είναι ρεαλιστικό το Κόσοβο να παραμείνει εξ ολοκλήρου στη Σερβία και πρότεινε τη διαίρεση του Κοσόβου σε δύο τμήματα, το αλβανικό και το σέρβικο. Τον Ιούλιο του 2011 δήλωσε πως η Σερβία θα πρέπει να επανέλθει στις Αντιφασιστικές της παραδόσεις, αφού οι Σέρβοι αποτελούν λαό που αντιστάθηκαν μαζικά στους ναζιστές εισβολείς.

Ο Ίβιτσα Ντάσιτς και η οικογένειά του βρίσκονται κάτω από την αυστηρή προστασία της σερβικής αστυνομίας, καθώς η σερβική μαφία απείλησε τη ζωή τους, εξαιτίας των σκληρών μέτρων που έλαβε ενάντια στο οργανωμένο έγκλημα.

Παραπομπές
----------

1. ↑  «STATEMENT CONDEMNING THE LEADERSHIP OF THE SOCIALIST PARTY OF SERBIA». Αρχειοθετήθηκε από το πρωτότυπο στις 16 Ιανουαρίου 2011. Ανακτήθηκε στις 23 Μαΐου 2011.
2. ↑  Serbian deputy PM proposes division of Kosovo
3. ↑  It is unrealistic for Kosovo to remain part of Serbia[*νεκρός σύνδεσμος*]
4. ↑  «SERBIA MUST CARE AND CELEBRATE ANTI-FASCIST PAST». Αρχειοθετήθηκε από το πρωτότυπο στις 8 Ιουλίου 2010. Ανακτήθηκε στις 11 Ιουλίου 2011.
5. ↑  «IM's family under protection from mafia threats». Αρχειοθετήθηκε από το πρωτότυπο στις 4 Αυγούστου 2010. Ανακτήθηκε στις 25 Ιουνίου 2011.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 170355709
* LCCN: no2011057785
* ISNI: 0000 0001 1917 1406

 |

 |
Το ***Γουίνι το Αρκουδάκι: Αίμα και Μέλι*** (πρωτότυπος αγγλικός τίτλος: *Winnie-the-Pooh: Blood and Honey*) είναι μια ανεξάρτητη Βρετανική ταινία σλάσερ του 2023 σε σκηνοθεσία από τον Ρις Φρέικ-Γουότερφιλντ. Βασισμένο στα βιβλία *Γουίνι το Αρκουδάκι*, πρωταγωνιστούν οι Κραγκ Ντέιβιντ Ντόουσετ, Κρις Κόρντελ, Άμπερ Ντόιγκ-Θορν, Νικολάι Λίον, Μαρία Τέιλορ, Νατάσα Ρόους Μιλς, και Ντανιέλ Ρόναλντ.

Το *Γουίνι το Αρκουδάκι: Αίμα και Μέλι* κυκλοφόρησε στο Ηνωμένο Βασίλειο στις 20 Μαρτίου του 2023. Παρά το γεγονός ότι έλαβε αρνητικά σχόλια από τους κριτικούς λόγω του χαμηλού κόστους παραγωγής, της ιστορίας, και της έλλειψης δημιουργικότητας της ταινίας, και το ότι από πολλούς θεωρείται μία από τις χειρότερες ταινίες όλων των εποχών, έγινε εισπρακτική επιτυχία, εισπράττοντας πάνω από $5 εκατομμύρια απέναντι από έναν προϋπολογισμό $100 χιλιάδων.

Η εισπρακτική επιτυχία της ταινίας οδήγησε στην δημιουργία ενός franchise με τίτλο Twisted Childhood Universe (TCU). Μια συνέχεια κυκλοφόρησε στις 26 Μαρτίου του 2024 ενώ τρία spin-off (*Bambi: The Reckoning*, *Peter Pan's Neverland Nightmare* και *Pinocchio: Unstrung*) και μια ταινία crossover με τίτλο *Poohniverse: Monsters Assemble* βρίσκονται σε ανάπτυξη.

Παραπομπές
----------

1. 1 2  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 16  Φεβρουαρίου 2023.
2. 1 2  (Αγγλικά) *Internet Movie Database*. tt19623240.
3. ↑  Squires, John (15 Φεβρουαρίου 2023). «'Winnie the Pooh: Blood and Honey' Begins Nationwide Theatrical Release Tonight, February 15th». *Bloody Disgusting!* (στα Αγγλικά). Ανακτήθηκε στις 9 Μαΐου 2023.
4. ↑  «Winnie the Pooh horror movie confirms UK release in cinemas». *Digital Spy* (στα Αγγλικά). 10 Φεβρουαρίου 2023. Ανακτήθηκε στις 9 Μαΐου 2023.
5. ↑  Squires, John (9 Μαρτίου 2023). «'Winnie the Pooh: Blood and Honey' Scared Up $4 Million at the Worldwide Box Office». *Bloody Disgusting!* (στα Αγγλικά). Ανακτήθηκε στις 9 Μαΐου 2023.

Εξωτερικοί σύνδεσμοι
--------------------

* Επίσημος ιστότοπος
* *Γουίνι το Αρκουδάκι: Αίμα και Μέλι* στην IMDb
Συντεταγμένες: 42°35′40″N 19°34′30″E﻿ / ﻿42.59444°N 19.57500°E﻿ / 42.59444; 19.57500

Το φαράγγι του Τάρα
Η γέφυρα του Τάρα
Ο **Τάρα** (*σερβικά: Тара*) είναι ποταμός του Μαυροβουνίου που έχει τις εκβολές του στη Βοσνία και Ερζεγοβίνη. Σχηματίζεται από δύο μικρότερους ποταμούς κάτω από τα βουνά Κομόβι. Στα τελευταία 40 χιλιόμετρα ο ποταμός σχηματίζει φαράγγι, (Φαράγγι του Τάρα) που βρίσκεται στη Βοσνία και Ερζεγοβίνη, και σε πολλά σημεία είναι τα σύνορα μεταξύ των δύο χωρών. Στο Σκεπάν μαζί με τον ποταμό Πίβα ενώνονται και δημιουργούν τον Δρίνο. Είναι γνωστός ως το «δάκρυ της Ευρώπης».

Το φαράγγι του Τάρα έχει βάθος 1333 μέτρα το πιο βαθύ στην Ευρώπη και το δεύτερο στον κόσμο μετά το φαράγγι του ποταμού Κολοράντο. Ο Τάρα έχει μήκος 146,4 χιλιόμετρα, με μέση πτώση 4,5 m / km, με λεκάνη απορροής 1.853 τετραγωνικά χλμ. Μεγάλο μέρος του φαραγγιού του ποταμού είναι προστατευόμενο από την UNESCO ως μέρος του Εθνικού Πάρκου Ντούρμιτορ. Το ποτάμι είναι ιδανικό για ράφτινγκ και αλιεία, ειδικά στην περιοχή κοντά στην Κόλασιν. Το πιο ελκυστικό μέρος για ράφτινγκ είναι τα τελευταία 25 χλμ. ροής του ποταμού και στο φαράγγι.

Η γέφυρα στον ποταμό Τάρα είναι 365 μέτρα μήκος και χτίστηκε από το 1937. Μέχρι τη δεκαετία του 1940.

Παραπομπές
----------

1. ↑  -{Staničić I. (ed.) 2006. Crna gora u brojkama. Podgorica:Zavod za statistiku. (str. 3). ISBN 978-86-85581-15-1.}- Αρχειοθετήθηκε 2007-11-24 στο Wayback Machine. Приступљено 25. 4. 2013.
2. ↑  Творац моста заточен, рушитељ опеван („Вечење новости", 18. август 2013)

Αναφορές
--------

* *Мала енциклопедија Просвета*, Треће издање (1985); Београд: „Просвета"; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост"; ISBN 86-01-02651-6

Εξωτερικοί σύνδεσμοι
--------------------

* Πολυμέσα σχετικά με το θέμα  Tara River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85132449
* GND: 4321312-1

 |

 |
Ο **Μέχντι Αμπάσωβ**  (αζερικά: Mehdi Abbasov Yusif Oğlu‎‎: 1η Ιανουαρίου 1960 - 13 Ιανουαρίου 1992, Ναγκόρνο-Καραμπάχ, Αζερμπαϊτζάν) ήταν πολεμιστής του πολέμου του Ναγκόρνο Καραμπάχ και Εθνικός Ήρωας του Αζερμπαϊτζάν. Του απονεμήθηκε ο τίτλος του «*Master of Sports*» της Σοβιετικής Ένωσης.

Βιογραφία
---------

Γεννήθηκε την 1η Ιανουαρίου 1960 στο χωριό Γενιγιόλ (*Yeniyol*) της περιοχής Αμασία (*Amasiya*) στο δυτικό Αζερμπαϊτζάν. Σπούδασε στη δευτεροβάθμια εκπαίδευση του χωριού του από το 1966 έως το 1976. Το 1977, η οικογένειά του εκδιώχθηκε από την πατρίδα και μετακόμισε στο χωριό Κουλάν (*Kulan*) της περιοχής Τουλκουμπάς (*Tulkubas*) της Δημοκρατίας του Καζακστάν. Το 1980, ο Μέχντι μπήκε στο Τμήμα Εκπαίδευσης του Παιδαγωγικού Ινστιτούτου Τσιμκέντ (*Chimkent*) και αργότερα συνέχισε τις σπουδές του στο Παιδαγωγικό Ινστιτούτο του Καραγάν (Karagan).

Στρατιωτικές δραστηριότητες
---------------------------

Ο Μέχντι Αμπάσωβ διορίστηκε στο Υπουργείο Εσωτερικών της Δημοκρατίας του Αζερμπαϊτζάν στις 28 Ιουνίου 1991. Ξεκίνησε να υπηρετεί ως Υπολοχαγός στο Υπουργείο Εσωτερικών. Η τελευταία μάχη του ήταν στις 13 Ιανουαρίου 1992. Ήταν ένας από τις βασικές φιγούρες κατά τη διάρκεια της μάχης γύρω από το χωριό Μελικάν (*Melikkan*) και σκοτώθηκε στη μάχη.

Μνημείο
-------

Του απονεμήθηκε μετά τον θάνατό του ο τίτλος του «Εθνικού Ήρωα του Αζερμπαϊτζάν» με διάταγμα του Προέδρου της Δημοκρατίας του Αζερμπαϊτζάν, της 6ης Ιουνίου 1992, αρ. 831. Θάφτηκε στη Λωρίδα των Μαρτύρων στο Μπακού. Το πρώην χωριό Ρουσάν (*Rushan*) της επαρχίας Ισμαϊλλί (*Ismayilli*) ονομάζεται τώρα Μεχντικέντ (*Mehdikand*) προς τιμήν του. Ένας από τους κεντρικούς δρόμους της επαρχίας Ισμαϊλλί (*Ismailli*) πήρε επίσης το όνομά του.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  «ABBASOV MEHDİ YUSİF oğlu». *Faktxeber.com*. 2 Αυγούστου 2010. Ανακτήθηκε στις 24 Ιουλίου 2018.
3. ↑  «Mehdi Abbasov». *Tarix.info*. 1 Αυγούστου 2014. Αρχειοθετήθηκε από το πρωτότυπο στις 11 Δεκεμβρίου 2018. Ανακτήθηκε στις 24 Ιουλίου 2018.
4. ↑  «Mehdi Abbasov haqqinda». *Maxe.az*. 21 Σεπτεμβρίου 2017. Αρχειοθετήθηκε από το πρωτότυπο στις 24 Ιουλίου 2018. Ανακτήθηκε στις 24 Ιουλίου 2018.

Πηγές
-----

* Vüqar Əsgərov, "Azərbaycanın Milli Qəhrəmanları" (Yenidən işlənmiş II nəşr), Bakı, "Dərələyəz-M", 2010. səh.12-13.
Ο εξ Ηπείρου ευεργέτης Ζωσιμάς.  
Πίνακας του Νικηφόρου Λύτρα
Οι **Ζωσιμάδες** (ή αδελφοί Ζωσιμά) υπήρξαν έμποροι και εθνικοί ευεργέτες που κατάγονται από το χωριό Γραμμένο Ιωαννίνων.

Οικογενειακό δέντρο
-------------------

Ήταν τα εξής έξι αδέλφια:

* Ιωάννης Ζωσιμάς (1752-1771)
* Αναστάσιος Ζωσιμάς (1754-1828)
* Νικόλαος Ζωσιμάς (1758-1842)
* Θεοδόσιος Ζωσιμάς (1760-1793)
* Ζώης Ζωσιμάς (1764-1828)
* Μιχαήλ Ζωσιμάς (1766-1809)

Ήταν παιδιά του Παναγή Ζωσιμά, εμπόρου που εργαζόταν στα Ιωάννινα.

Εμπορική δραστηριότητα
----------------------

Ο Νικόλαος, ο Θεοδόσιος και ο Μιχάλης το 1785 ξεκινούν την εμπορική τους σταδιοδρομία στο Λιβόρνο της Ιταλίας, ενώ ο Ιωάννης, ο Αναστάσιος, ο Ζώης στη Νίζνα (σημερινό Nizhyn στην Ουκρανία) και αργότερα στη Μόσχα. Η Νίζνα εκείνη την εποχή ήταν μεγάλο εμπορικό κέντρο ευρωπαϊκών και ασιατικών προϊόντων.

Τα πρώτα χρόνια της εμπορικής τους δραστηριότητας ήταν αρκετά επίπονα, αλλά γρήγορα κατάφεραν να ορθοποδήσουν.

Ευεργεσία
---------

Με το θάνατο του Θεοδόση, ο οποίος τους άφησε διαθήκη να ενισχύσουν τις σχολές των Ιωαννίνων, διέθεσαν αστρονομικά ποσά για τη σύσταση και τη λειτουργία σχολείων και δημόσιων βιβλιοθηκών. Το 1799 χρηματοδότησαν την έκδοση πολλών βιβλίων. Μεγάλο ποσό διοχετεύτηκε για την «Ελληνική Βιβλιοθήκη» του Αδαμάντιου Κοραή. Στα Ιωάννινα συνέβαλαν με τα υπέρογκα ποσά που διέθεσαν στην ανέγερση πτωχοκομείου, ορφανοτροφείου, και σχολείου στην ιδιαίτερη πατρίδα τους. 

Το 1828 με το θάνατο του Ζώη χορηγήθηκε χρηματικό ποσό για την ανέγερση της Ζωσιμαίας σχολής, σχολείο που αποτέλεσε το κέντρο της εκπαιδευτικής δραστηριότητας στην ευρύτερη περιοχή. Κατά τη διάρκεια της Επανάστασης μυούνται στη Φιλική Εταιρεία και στηρίζουν οικονομικά τον αγώνα, τόσο στην Μολδοβλαχία όσο και στον ελληνικό χώρο.

Στα ευεργετήματά τους περιλαμβάνονται και η ίδρυση Νομισματικού Μουσείου στην Αθήνα, με δωρεά της προσωπικής τους συλλογής σε αρχαία ελληνικά και ρωμαϊκά νομίσματα και η ανέγερση ορφανοτροφείου στην Πάτμο.

Πηγές
-----

* zosimaia.gr: Η ζωή και το έργο τους
* Ιστορία της Ηπείρου[*νεκρός σύνδεσμος*].
* Γιάννενα, πόλη των ευεργετών.

Περαιτέρω μελέτη
----------------

* Φωτογραφίες από τα ευεργετήματά τους.
Ως **Τεχνικός Ασφαλείας** στο Ελληνικό Δίκαιο χαρακτηρίζεται ο υπάλληλος ή ο εξωτερικός συνεργάτης ο οποίος συμβουλεύει και υποδεικνύει στον εργοδότη ότι αφορά στην υγιεινή και ασφάλεια στο χώρο εργασίας. Ο ρόλος του Τεχνικού Ασφαλείας είναι καθαρά συμβουλευτικός και την υποχρέωση για τη σωστή τήρηση των κείμενων διατάξεων έχει αποκλειστικά ο εργοδότης.

Γενικά
------

Κάθε επιχείρηση εφόσον απασχολεί *έναν τουλάχιστον* εργαζόμενο πρέπει να απασχολεί και Τεχνικό Ασφαλείας. Τα στοιχεία του πρέπει να καταχωρηθούν από την επιχείρηση στο ΠΣ ΕΡΓΑΝΗ.

Η τρέχουσα νομοθεσία χωρίζει τις επιχειρήσεις σε τρεις κατηγορίες ως προς την επικινδυνότητα. Η κατηγορία στην οποία ανήκει μια επιχείρηση εξαρτάται από τον κλάδο οικονομικής δραστηριότητας (ΚΑΔ) ο οποίος έχει δηλωθεί στην εφορία. Οι κωδικοί έχουν δημοσιευτεί στο Α΄ φύλλο, τεύχος 84, 2 Ιουνίου του 2010 στο ΦΕΚ.

Σε ορισμένες περιπτώσεις τη θέση του Τεχνικού Ασφαλείας μπορεί να έχει ο ίδιος ο εργοδότης ή κάποιος υπάλληλος ο οποίος εργάζεται με πλήρες ωράριο κάτω από συγκεκριμένες προϋποθέσεις. Υπεύθυνος για τη σωστή τήρηση των κανόνων υγιεινής και ασφάλειας στις εταιρείες είναι ο διαχειριστής (ή οι διαχειριστές) που ορίζει το καταστατικό και μόνον αυτός μπορεί (πάντα σύμφωνα με κάποιες προϋποθέσεις) να χρησιμοποιηθεί ως Τεχνικός Ασφαλείας ή να μεταβιβάσει αυτήν την αρμοδιότητά του σε άλλον.

Παραπομπές
----------

1. ↑  «Η υποχρέωση για τεχνικό ασφαλείας στις επιχειρήσεις». Επαγγελματικό Επιμελητήριο Αθηνών. Ανακτήθηκε στις 6 Νοεμβρίου 2016.
2. ↑  «ΣΥΧΝΕΣ ΕΡΩΤΗΣΕΙΣ ΣΕ ΘΕΜΑΤΑ ΥΓΕΙΑΣ ΚΑΙ ΑΣΦΑΛΕΙΑΣ ΕΡΓΑΖΟΜΕΝΩΝ» (PDF). Ελληνικό Ινστιτούτο Υγιεινής και Ασφάλειας της Εργασίας. Αρχειοθετήθηκε από το πρωτότυπο (PDF) στις 30 Νοεμβρίου 2016. Ανακτήθηκε στις 6 Νοεμβρίου 2016.
Το **Επαγγελματικό Επιμελητήριο Αθηνών**, γνωστό και με το αρκτικόλεξο **ΕΕΑ** αποτελεί Νομικό Πρόσωπο Δημοσίου Δικαίου (Ν.Π.Δ.Δ.), με αιρετά όργανα Διοίκησης που εκλέγονται ανά τετραετία. Τα μέλη του Επιμελητηρίου αποτελούν το σύνολο των επαγγελματιών στην περιφέρεια των Αθηνών, οι οποίοι είτε ασκούν εμπορική δραστηριότητα είτε παρέχουν υπηρεσίες.

Το Επιμελητήριο λειτουργεί ως γνωμοδοτικό και συμβουλευτικό όργανο της Πολιτείας, με κύριο στόχο την ενημέρωση, προστασία και ανάπτυξη της τάξης των επαγγελματιών μελών του, εντός του ευρύτερου πλαισίου της ανάπτυξης του εμπορίου και των συμφερόντων της εθνικής οικονομίας.

Παραπομπές
----------

1. ↑  «Σχετικά - ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΑΘΗΝΑΣ - Φορείς - data.gov.gr». *archive.data.gov.gr*. Ανακτήθηκε στις 30 Μαρτίου 2024.

Εξωτερικοί σύνδεσμοι
--------------------

Επίσημη ιστοσελίδα
Το **Δημοψήφισμα για την ιδιωτικοποίηση της ΕΥΑΘ** ήταν ένα άτυπο δημοψήφισμα στο οποίο τέθηκε στους πολίτες της ευρύτερης περιοχής της Θεσσαλονίκης το ερώτημα για το εάν θα πρέπει να ιδιωτικοποιηθεί η ΕΥΑΘ. Διεξάχθηκε στις 18 Μαϊου 2014, μαζί με τον πρώτο γύρο των αυτοδιοικητικών εκλογών, ύπο την αιγίδα της Περιφεριακής Ένωσης Δήμων Κεντρικής Μακεδονίας, της Κίνησης 136, το Σωματείο Εργαζόμενων της ΕΥΑΘ, αλλά και με την στήριξη απλών πολιτών.

Το Δημοψήφισμα ήταν αμφιλεγόμενο και δέχτηκε πιέσεις από την τότε κυβέρνηση, ενώ δεν ήταν δεσμευτικό.

Ιστορικό
--------

Ως μέρος του 2ου Μνημονίου, η κυβέρνηση Σαμαρά ξεκίνησε να μεταφέρνει μετοχές της ΕΥΔΑΠ και της ΕΥΑΘ στο ΤΑΙΠΕΔ με έμμεσο στόχο την ιδιωτικοποίηση τους.

Διεξαγωγή
---------

Κάλπες στήθηκαν έξω από 198 εκλογικά κέντρα σε έντεκα δήμους του πολεοδομικού συγκροτήματος της Θεσσαλονίκης, λόγω της κυβερνητικής εγκύκλιου, και χρησιμοποιήθηκαν τα δημοτολόγια αντί των εκλογικών καταλόγων μετά από απόφαση της εισαγγελείας Θεσσαλονίκης. Η καταμέτρηση των ψηφοδελτίων έγινε σε αίθουσα του δημαρχείου Θεσσαλονίκης, υπο την επίβλεψη της κεντρικής εφορευτικής επιτροπής του δημοψηφίσματος, αποτελούμενη από νομικούς, μέλη του δικηγορικού συλλόγου.

Αποτελέσματα
------------

Παρά την χαμηλή συμμετοχή, το αποτέλεσμα ήταν συντριπτικό, με το 98% των ψηφοφόρων να δηλώνουν όχι.

Μετέπειτα Γεγονότα
------------------

Τον Σεπτέμβριο του 2014, μετά από απόφαση του Συμβουλίου της Επικρατείας, στην οποία έκρινε αντισυνταγματική την ιδιωτικοποίηση της ΕΥΔΑΠ, το ΤΑΙΠΕΔ δήλωσε πως θα έβαζε προσωρινά σε παύση την ιδιωτικοποίηση της ΕΥΑΘ.

Παραπομπές
----------

1. ↑  «Το Δημοψήφισμα για την Ιδιωτικοποίηση του Νερού στη Θεσσαλονίκη Ξέβρασε ένα Χειμμαρώδες «ΟΧΙ»». *vice.com*. 22 Μαΐου 2014. Ανακτήθηκε στις 25 Μαρτίου 2024.
2. ↑  «Συντριπτικό το «όχι» στην ιδιωτικοποίηση της ΕΥΑΘ». *left.gr*. 17 Μαΐου 2014. Ανακτήθηκε στις 25 Μαρτίου 2024.
3. ↑  «ΣτΕ: «Αντισυνταγματική η ιδιωτικοποίηση της ΕΥΔΑΠ»». *taxheaven.gr*. 26 Μαΐου 2014. Ανακτήθηκε στις 26 Μαρτίου 2024.
4. ↑  «Στον πάγο και επίσημα η ιδιωτικοποίηση της ΕΥΑΘ». *voria.gr*. 16 Σεπτεμβρίου 2014. Ανακτήθηκε στις 26 Μαρτίου 2024.
Ο όρος **δικτατορία** με την σύγχρονη χρήση της αναφέρεται στην απόλυτη εξουσία ενός ηγέτη (δικτάτορα) ή ομάδας που κυβερνά χωρίς να περιορίζεται από τους νόμους, το σύνταγμα, ή άλλους κοινωνικούς και πολιτικούς παράγοντες του κράτους Το καλύτερο πολιτικό κόμμα. Κύριο χαρακτηριστικό της δικτατορίας είναι η συγκέντρωση της εκτελεστικής και της νομοθετικής εξουσίας στο πρόσωπο του δικτάτορα, η οποία συνδυάζεται και με έλεγχο επί της δικαστικής εξουσίας. Οι όροι αυτοί υποδηλώνουν ακριβώς ότι ο νόμος δεν έχει ψηφιστεί από δημοκρατικά εκλεγμένο κοινοβούλιο. Ο όρος δικτατορία συνήθως δεν χρησιμοποιείται από τους ίδιους τους δικτάτορες για να περιγράψουν την μορφή διακυβέρνησής τους. Οι δικτάτορες συνήθως αποκτούν την εξουσία μέσω πραξικοπήματος ή κατάργησης του ισχύοντος συντάγματος.

Το αξίωμα του δικτάτορα στη Ρωμαϊκή
-----------------------------------

Κατά τη ρεπουμπλικανική περίοδο της Ρώμης (res publica), το αξίωμα του δικτάτορα ήταν ένα έκτακτο αξίωμα που έδινε για έξι μήνες την απόλυτη εξουσία να δράσει για να αντιμετωπίσει την κατάσταση που απειλούσε τη Ρώμη. Το αξίωμα είχαν αναλάβει ως ισόβιο (κατά παράβαση, δηλαδή, των ειωθότων της ρωμαϊκής δημοκρατίας) ο Σύλλας και ο Ιούλιος Καίσαρας.

Δικτατορία του προλεταριάτου
----------------------------

Χρησιμοποιώντας την έννοια που είχε το αξίωμα του δικτάτορα στη ρωμαϊκή res publica, ο Μαρξ έκανε λόγο για τη δικτατορία του προλεταριάτου, εννοώντας μία σύντομη μεταβατική περίοδο πριν την εγκαθίδρυση της αταξικής κομμουνιστικής κοινωνίας, κατά την οποία το προλεταριάτο θα ασκεί την επαναστατική του εξουσία επί της νικημένης αστικής τάξης.

Στρατιωτική δικτατορία
----------------------

Στο κράτος το οποίο τελεί υπό στρατιωτική δικτατορία ή ελέγχεται από ένα στρατοκρατούμενο καθεστώς, η διακυβέρνηση της χώρας έχουν οι ένοπλες δυνάμεις της.

Δείτε επίσης
------------

Στρατιωτική χούντα

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δικτατορία**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δικτατορία** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh92001903
* GND: 4149920-7
* NDL: 00561659
* NKC: ph119465

 |

 |
Ο Αντώναρος ήταν ένας από τους σημαντικότερους και μεγαλύτερους Πατρινούς καραγκιοζοπαίχτες της γενιάς του. Το πραγματικό του όνομα ήταν **Αντώνης Πλέσσας** και γεννήθηκε στην συνοικία του Άγιου Γεράσιμου στην Πάτρα το 1924. Σε ηλικία μόλις εννιά ετών ξεκίνησε την μαθητεία του κοντά στον Μέγα Ντίνο Θεοδωρόπουλο και έμεινε κοντά του μέχρι τα δεκαπέντε του χρόνια. Ο πατέρας του ήταν και αυτός καραγκιοζοπαίχτης ο οποίος δεν πρόλαβε να γραφτεί στο Πανελλήνιο Σωματείο Θεάτρου Σκιών γιατί σκοτώθηκε στον πόλεμο. Στα χρόνια της κατοχής επί σειρά ετών έπαιξε στο Μεσολόγγι, στην Καλαμάτα, στην Μεσσήνη, στον Πύργος Ηλείας και τέλος στην Αμαλιάδα όπου και έκατσε μέχρι στο τέλος της ζωή στου.
Παρότι αγράμματος, ήξερε να παίζει εκατόν οκτώ παραστάσεις, από το πλήρες δραματολόγιο του θεάτρου σκιών. Τους χειμώνες έκανε περιοδείες σε πολλά χωριά, σκορπώντας γέλιο σε μικρούς και μεγάλους. Επίσης, εκτός από ικανότατος καραγκιοζοπαίκτης, είχε και το χάρισμα του τραγουδιού. Τραγουδούσε όλο το ρεπερτόριο του θεάτρου σκιών από αμανέδες μέχρι κλέφτικα, τα οποία τα συνόδευε με μπουζούκι. Ηχογράφησε αρκετές κασέτες με τραγούδια, τις οποίες έδινε σε συναδέλφους του.
Έμαθαν την τέχνη του Καραγκιόζη από τον Αντώναρο ο γιός του ο Φώτης Πλέσσας και ο αείμνηστος Διονύσης Λέντερης. Πέθανε στις 5 Ιουλίου του 1999 στην Αμαλιάδα, με το παράπονο ότι ξεχάστηκε στα γεράματα του από όλους και προπάντων από την πολιτεία.

Τηλεοπτικές συμμετοχές
----------------------

Το 1980 ο Αντώναρος συμμετείχε στην ταινία του Παντελή Βούλγαρη Ελευθέριος Βενιζέλος 1910-1927 που με σκαλιστές φιγούρες και δίχως μικρόφωνο έπαιξε ένα μικρό δίλεπτο κομμάτι από τον **Καραγκιόζη υπηρέτη**.

Ύστερα ο Αντώναρος συμμετείχε στην τηλεοπτική εκπομπή Οι Σκιές του Μπερντέ για 2 επεισόδια.

Τέλος ο Αντώναρος συμμετείχε στην τηλεοπτική σειρά της ΕΡΤ Και μιλάει...και λαλάει, παραγωγής 1994-1995 όπου ερμήνευσε την ηρωική παράσταση **Ο Μαύρος Ξιφομάχος**.

Βιβλιογραφία
------------

*Βιβλία*

* Χριστόπουλος Βασίλειος, *Ορέστης, ο Πατρινός Καραγκιοζοπαίχτης Ανέστης Βακάλογλου*, Αχαϊκές Εκδόσεις, Πάτρα 1999.
* Τσίπηρας Στέφανος, *Ο ήχος του Καραγκιόζη*, εκδόσεις Νέα Σὐνορα, Αθήνα 2001.
Το **Κλειστό Γυμναστήριο Περιστερίου** (επίσης γνωστό ως **Κλειστό Περιστερίου** και **Κλειστό «Ανδρέας Παπανδρέου»**) είναι κλειστό γυμναστήριο το οποίο βρίσκεται στο Περιστέρι, στην Αθήνα. Το γυμναστήριο πήρε το όνομα του από τον Ανδρέα Παπανδρέου, πρώην Πρωθυπουργό της Ελλάδας, ο οποίος απεβίωσε το 1996. Βρίσκεται δίπλα στο Δημοτικό Στάδιο Περιστερίου και ανήκει στον Δήμο Περιστερίου. Η χωρητικότητα του κλειστού γυμναστηρίου είναι 4.000 θεατές.

Ιστορικό
--------

Το γυμναστήριο εγκαινιάστηκε το 1989. Είναι η μακροχρόνια έδρα για την επαγγελματική ομάδα καλαθοσφαίρισης της Α1 Εθνικής Κατηγορίας, ΓΣ Περιστέρι. Επίσης χρησιμοποιήθηκε και από άλλες ομάδες, όπως ο Πανελλήνιος (για αγώνες του Eurocup) και ο Πανελευσινιακός.

Παραπομπές
----------

1. ↑  «Ιστορία Οι αθλητές». Αρχειοθετήθηκε από το πρωτότυπο στις 23 Σεπτεμβρίου 2016. Ανακτήθηκε στις 23 Ιουλίου 2016.

Εξωτερικοί σύνδεσμοι
--------------------

* Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr.
* Κλειστό Γυμναστήριο «Ανδρέας Παπανδρέου» Αρχειοθετήθηκε 2020-08-15 στο Wayback Machine. πληροφορίες στον ιστότοπο Gipeda.gr.